Kagoshima (prefektur)

**Kagoshima** (japansk: 鹿児島県 &ndash; *Kagoshima-ken*) ligger på øyen Kyushu i Japan. Administrativt sentrum er byen Kagoshima.

## Historie
Prefekturet Kagoshima består av de gamle japanske provinsene Osumi og Satsuma. Regionen spilte en viktig rolle under Meijirestaurasjonen, da det lå en viktig marinebase i byen Kagoshima under Japans kriger i det 20. århundre. I byen bodde også den kjente japanske admiralen Togo Heihachiro.

## Geografi
Prefekturet ligger helt sørvest på Kyushu. Vest og sør for Kagoshima ligger Stillehavet, nordenfor ligger prefekturet Kumamoto og østenfor prefekturet Miyazaki. Kagoshimas kyst er 2&nbsp;632km lang (inkludert 28 øyer). I prefekturet ligger Kagoshimabukten (Kinkowan) klemt inn mellom halvøyene Satsuma og Osumi. Bukten ligger slik, geografisk sett, at den flere ganger i Japans historie har fungert som landets «inngangsport».

I prefekturet ligger det flere vulkaner, både aktive og «sovende». Blant disse er Sakurajima som ligger i Kagoshimabukten ved Kagoshima (by). Fra krateret stiger det opp en røyk- og askesøyle, og mer eller mindre daglig har den små utbrudd. På dager da det er mer vulkansk aktivitet fra denne vulkanen, rådes mennesker i Kagoshima by til å bruke en paraply til beskyttelse mot den vulkanske asken.  De siste store utbruddene var i 1914, da vulkansk masse sørget for at vulkanen ble knyttet til fastlandet, og et mindre utbrudd i 1960. Vulkansk aske i jordsmonnet sørger for at *Daikon*-reddikene fra Sakurajima har blitt rekordstore, de største har blitt på størrelse med en basketball. På mange av Kagoshimabuktens strender finnes mengder av pimpstein. I en kratersjø i prefekturets sørvestre hjørne, ikke langt fra badebyen Ibusuki, finnes en sjelden kjempeål.
 
### Byer
Det er 17 byer i prefekturet:

### Mindre byer og landsbyer

Dette er de mindre byene og landsbyene, rangert etter distrikt:

ǂvil opphøre etter sammenslåing med andre distrikt.

### Sammenslåinger

* 12. oktober 2004: Sendai, småbyene Hiwaki, Iriki, Kedoin og Togo og landsbyene Sato, Kamikoshiki, Shimokoshiki og Kashima ble slått sammen til Satsumasendai.
* 1. november 2004: småbyene Kooriyama, Matsumoto, Kiire, Sakurajima og Yoshida ble føyd til Kagoshima.
* 22. mars, 2005: småbyene Miyanojo, Tsuruda og Satsuma i Satsumadistriktet ble slått sammen til den lille byen Satsuma.
* 22. mars, 2005: småbyene Kurino og Yoshimatsu ble slått sammen til den lille byen Yusui.
* 22. mars, 2005: småbyene Onejime og Tashiro i Kimotsukidistriktet ble slått sammen til den lille byen Kinko.
* 31. mars, 2005: småbyene Nejime og Sata i Kimotsukidistriktet ble slått sammen til den lille byen Minamiosumi.
* 1. mai 2005: småbyene Fukiage, Higashiichiki, Hiyoshi og Ijuuin i Hiokidistriktet ble slått sammen til Hioki.
* 1. juli 2005: småbyene Uchinoura og Koyama i Kimotsukidistriktet ble slått sammen til den lille byen Kimotsuki.
* 1. juli 2005: småbyene Osumi, Sueyoshi og Takarabe i Soodistriktet ble slått sammen til Soo.
* 11. oktober 2005: byen Ichiki i Hiokidistriktet ble slått sammen med Kushikino til Ichikikushikino.
* 7. november 2005: Kokubu ble slått sammen med småbyene Fukuyama, Hayato, Kirishima, Makizono, Mizobe, og Yokogawa (alle i Airadistriktet) til den nye byen Kirishima.
* 7. november 2005: Kaseda ble slått sammen med den lille byen Kinpou i Hiokidistriktet og småbyene Bonotsu, Kasasa, og Oura i Kawanabedistriktet til den nye byen Minamisatsuma. Hiokidistriktet ble oppløst.
* 1. januar 2006: småbyene Ariake, Matsuyama og Shibushi i Soodistriktet ble slått sammen til den nye byen Shibushi.
* 1. januar 2006: Ibusuki ble slått sammen med småbyene Kaimon og Yamagawa i Ibusukidistriktet til den nye byen Ibusuki.
* 1. januar 2006: Kanoya ble slått sammen med småbyene Aira og Kushira i Kimotsukidistriktet og den lille byen Kihoku i Soodistriktet til den nye byen Kanoya.
* 13. mars, 2006: Izumi ble slått sammen med småbyene Noda og Takaono i Izumidistriktet til den nye byen Izumi.
* 20. mars, 2006: Naze og småbyene Sumiyo og Kasari i Oshimadistriktet ble slått sammen til den nye byen Amami.
* 20. mars, 2006: småbyene Azuma og Nagashima i Izumidistriktet ble slått sammen til den nye småbyen Nagashima.

### Fremtidige sammenslåinger

* Småbyene Amagi og Isen i Oshimadistriktet skal slåes sammen til den nye småbyen Amagiisen 31. mars 2007.
* Småbyene Kamiyaku og Yaku i Kumagedistriktet skal slåes sammen til den nye småbyen Yakushima 31. mars 2007.
* Småbyen Ei i Ibusukidistriktet skal slåes sammen småbyene Chiran og Kawanabe i Kawanabedistriktet til en foreløpig navnløs by 1. desember 2007.

## Økonomi
* BPP: 4&nbsp;834&nbsp;400m YenLandbruksprodukter: Søtpoteter, reddik, Satsumakeramikk, Pongee ris.

## Diverse
I Japan er det ingen prefekturer med flere Pachinkoetablissementer enn Kagoshima per innbygger.

## Referanser


## Eksterne lenker
*